**Cory Quirk** (s. 3. heinäkuuta 1986 Brockton, Massachusetts, Yhdysvallat) on yhdysvaltalainen jääkiekkoilija. Quirkin vahvuuksiin kuuluu luistelu, pelinlukutaito ja työmoraali. Hänen heikkouksiinsa kuuluu pieni koko ja kaksinkamppailut.

Ura
---

Quirk pelasi kauden 2004–2005 USHL-joukkue Waterloo Black Hawksissa, jonka paras syöttäjä hän oli 26 syötöllään. Vuodet 2005–2009 Quirk kävi Massachusetts-Amherstin yliopistoa. Hänet valittiin ensimmäisen kautensa 2005–2006 päätteeksi Hockey Eastin akateemiseen tähdistökentälliseen. Quirk ylsi joukkueensa sisäisen maalipörssin kärkeen kausina 2006–2007 ja 2007–2008, joista jälkimmäisellä kaudella hän nousi UMass-Amherstin varakapteeniksi. Viimeisellä kaudellaan 2008–2009 Quirkista tuli joukkueen kapteeni. Saman kauden lopulla hän pelasi 11 AHL-ottelua Albany River Ratsissa.

Kaudeksi 2009–2010 NHL-varaamaton Quirk siirtyi San Jose Sharksin organisaatioon. Hän pelasi koko kauden kuitenkin sen farmijoukkue Worcester Sharksissa. Heinäkuussa 2010 Quirk teki vuoden mittaisen jatkosopimuksen joukkueen kanssa. Kahden Worcesterissa vietetyn kauden jälkeen hän siirtyi kaudeksi 2011–2012 Eurooppaan ja Saksan toiseksi korkeimmalla sarjatasolla 2. Bundesligassa pelaavaan Starbulls Rosenheimiin. Quirk oli tehoilla 18+42=60 joukkueen paras pistemies ja syöttäjä. Hän sijoittui koko sarjan pistepörssissä neljänneksi ja syöttöpörssissä toiseksi. Quirk oli Rosenheimin paras pistemies ja syöttäjä myös kevään 2012 pudotuspeleissä tehoilla 10+14=24 ja hän jakoi myös joukkueen sisäisen maalipörssin voiton Patrick Asselinin kanssa. Rosenheim eteni 2. Bundesligan finaaleihin saakka, mutta hävisi Landshut Cannibalsille.

Huhtikuussa 2012 Quirk teki kaksivuotisen sopimuksen SM-liigajoukkue JYPin kanssa. Hän jäi kuitenkin vähälle peliajalle osaksi NHL:n työsulun takia ja teki 25 ottelussa tehot 1+6=7. Quirk haki pelituntumaa myös yhdeksän Mestis-ottelun verran JYP-Akatemiasta. Tammikuussa 2013 hän purki yhteisymmärryksessä sopimuksensa JYPin kanssa ja siirtyi loppukauden kattaneella sopimuksella Saksan DEL-liigassa pelaavaan Hannover Scorpionsiin.

Quirk jatkoi kaudella 2013–2014 pelejään vuoden mittaisella sopimuksella Tanskan AL-Bank Ligaenin SønderjyskE Ishockeyssa. Hän jakoi tehoilla 25+31=56 koko liigan pistepörssin toisen sijan joukkuetoverinsa Brent Waltonin kanssa. Quirk sijoittui myös kevään 2014 pudotuspelien pistepörssissä toiseksi tehoilla 10+8=18. Hän voitti kauden päätteeksi Tanskan-mestaruuden ja valittiin Metal Ligaenin tähdistökentälliseen. Toukokuussa 2014 Quirk teki vuoden mittaisen jatkosopimuksen SønderjyskE:n kanssa. Kaudella 2014–2015 hän nousi joukkueen varakapteeniksi ja oli tehoilla 27+31=58 SønderjyskE:n paras pistemies ja maalintekijä. Quirk sijoittui koko Metal Ligaenin maalipörssissä neljänneksi ja pistepörssissä viidenneksi. Hän voitti myös kevään 2015 pudotuspelien tehotilaston lukemalla +20. Quirk voitti kauden päätteeksi taas Tanskan-mestaruuden ja valittiin tähdistökentälliseen.

Muuta
-----

Quirkin pikkuveli Ryan on pelannut myös jääkiekkoa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Waterloo Black Hawks | USHL | 59 | 14 | 26 | 40 | 28 | 5 | 0 | 0 | 0 | 0 |
| 2005–2006 | UMass-Amherst | NCAA | 36 | 8 | 5 | 13 | 16 | – | – | – | – | – |
| 2006–2007 | UMass-Amherst | NCAA | 39 | 13 | 18 | 31 | 22 | – | – | – | – | – |
| 2007–2008 | UMass-Amherst | NCAA | 36 | 11 | 18 | 29 | 14 | – | – | – | – | – |
| 2008–2009 | UMass-Amherst | NCAA | 39 | 11 | 19 | 30 | 24 | – | – | – | – | – |
|  | Albany River Rats | AHL | 11 | 5 | 2 | 7 | 4 | – | – | – | – | – |
| 2009–2010 | Worcester Sharks | AHL | 59 | 8 | 13 | 21 | 14 | 11 | 2 | 1 | 3 | 2 |
| 2010–2011 | Worcester Sharks | AHL | 72 | 4 | 7 | 11 | 32 | – | – | – | – | – |
| 2011–2012 | Starbulls Rosenheim | 2. BL | 47 | 18 | 42 | 60 | 57 | 18 | 10 | 14 | 24 | 18 |
| 2012–2013 | JYP-Akatemia | Mestis | 9 | 3 | 4 | 7 | 0 | – | – | – | – | – |
|  | JYP | SM-liiga | 25 | 1 | 6 | 7 | 8 | – | – | – | – | – |
|  | Hannover Scorpions | DEL | 14 | 1 | 3 | 4 | 37 | – | – | – | – | – |
| 2013–2014 | SønderjyskE Ishockey | Tanska | 38 | 25 | 31 | 56 | 68 | 16 | 10 | 8 | 18 | 10 | Ykköstähdistö |
| 2014–2015 | SønderjyskE Ishockey | Tanska | 36 | 27 | 31 | 58 | 39 | 15 | 11 | 16 | 27 | 8 | Ykköstähdistö |
| 2015–2016 | SønderjyskE Ishockey | Tanska | 45 | 25 | 34 | 59 | 47 | 13 | 8 | 8 | 16 | 4 | Ykköstähdistö |
| 2016–2017 | Fischtown Pinguins | DEL | 52 | 14 | 22 | 36 | 8 | 6 | 1 | 1 | 2 | 2 |
| 2017–2018 | Fischtown Pinguins | DEL | 51 | 7 | 14 | 21 | 10 | 7 | 0 | 2 | 2 | 6 |
| 2018–2019 | Fischtown Pinguins | DEL | 51 | 10 | 17 | 27 | 24 | 3 | 0 | 0 | 0 | 0 |
| 2019–2020 | Fischtown Pinguins | DEL | 52 | 10 | 14 | 24 | 24 | – | – | – | – | – |
| 2020–2021 | Fischtown Pinguins | DEL | 29 | 1 | 8 | 9 | 12 | – | – | – | – | – |
| 6 kautta | yhteensä | DEL | 249 | 43 | 78 | 121 | 115 | 16 | 1 | 3 | 4 | 8 |
| 3 kautta | yhteensä | Tanska | 119 | 77 | 96 | 173 | 154 | 44 | 29 | 32 | 61 | 22 |
| 3 kautta | yhteensä | AHL | 142 | 17 | 22 | 39 | 50 | 11 | 2 | 1 | 3 | 2 |
| 1 kausi | yhteensä | SM-liiga | 25 | 1 | 6 | 7 | 8 | – | – | – | – | – |

Lähteet
-------

* Cory Quirk The Internet Hockey Databasessa (englanniksi)
* Cory Quirk *Elite Prospects*. Everysport Media Group AB.  (englanniksi)

### Viitteet

1. ↑  Cory Quirk - Jatkoaika.com - Kaikki jääkiekosta
2. ↑  Cory Quirk The Internet Hockey Databasessa (englanniksi)
3. 1 2 3 4 5  Cory Quirk *Elite Prospects*. Everysport Media Group AB.  (englanniksi)
4. ↑  WORCESTER SHARKS RE-SIGN FORWARD CORY QUIRK  21.7.2010. WORCESTER:  Sharks AHL.  Arkistoitu 12.5.2012. Viitattu 30.4.2012. (englanniksi)
5. ↑  Quirk kommt und Meirandres bleibt  15.7.2011. Starbulls Rosenheim.  Arkistoitu 12.5.2012. Viitattu 30.4.2012. (saksaksi)
6. ↑  JYPille jenkkihyökkääjä Saksan kakkosliigasta  25.4.2012. Jatkoaika.com. Viitattu 30.4.2012.
7. ↑  JYPille kuusi uutta pelaajasopimusta  30.4.2012. Jatkoaika.com. Viitattu 30.4.2012.
8. ↑  Cory Quirk Lepinen perässä Saksaan  15.1.2013. Jatkoaika.com. Viitattu 15.1.2013.
9. ↑  Haugaard, Kell: Amerikansk playmaker til SønderjyskE  2.7.2013. Sønderjysk Elitesport A/S.  Arkistoitu 25.12.2013. Viitattu 24.12.2013. (tanskaksi)
10. ↑  Haugaard, Kell: Klassemålmand til SønderjyskE  21.5.2014. Sønderjysk Elitesport A/S. Viitattu 15.6.2014. (tanskaksi)